**Aiškinamojo rašto priedas Nr. 4**

**Pastabų, gautų Klaipėdos miesto savivaldybės 2020-2022 m. strateginį veiklos plano (SVP) projekto viešo svarstymo metu, suvestinė\***

| **Eil. Nr.** | **Pavadinimas** | **Siūlymai** | **Atsakingas vykdytojas** | **Savivaldybės administracijos pasiūlymas** |
| --- | --- | --- | --- | --- |
| **Asociacija Paupių bendruomenės vadovė Regina Baguckienė, Paupių seniūnaitijos seniūnaitė Rasa Arcišauskienė**  Raštas, 2020-01-24 Nr. R1-608/ Į 2020-01-24 raštas Nr. 2020/01/24-1 | | | | |
| 1. | 6 programa | Planuoti Klemiškės g. rekonstrukcijos darbų pradžią **2022 m**. Šiame kelio ruože mažėja saugumas pėstiesiems ir dviratininkams, kadangi vystomas gyvenamųjų namų kvartalas | V. Švedas | **Siūloma atsižvelgti ir koreguoti SVP 6 programą.** 2019 m. spalio 7 d. pasirašyta projektavimo paslaugų sutartis.Techninį projektą numatyta parengti 2020 m. Yra galimybė planuoti 2022 metais rangos darbų pradžią, numatant 10 proc. darbų atlikimą. |
| 2. | 6 programa | Numatyti **Paupių gyvenamojo raj. gatvių** rekonstrukcijos, apimančios asfaltavimo ir apšvietimo darbus, projekto paruošimą **2022** m. | V. Švedas | **Siūloma neatsižvelgti.** Asociacijai „Paupių bendruomenė“ raštu (2019-02-15 Nr. (4.39.)-R2-460) buvo atsakyta, kad rengiant 2020–2022 m. SVP siūloma planuoti priemonę „Paupių gyvenamojo rajono gatvių rekonstravimas“. Tačiau priemonė yra nukelta į naują (2023 m.) programavimo laikotarpį. Toks sprendimas priimtas atsižvelgiant į savivaldybės tarybos sprendimu patvirtintą gatvių žvyruota danga reitingavimo tvarką ir turimas lėšas. Pirmenybė pagal minėtą tarybos sprendimą skiriama Tauralaukio gyvenamojo rajono gatvėms. |
| 3. | 6 programa | Planuoti Klemiškės g. ties Palangos plentu **keleivinio transporto stotelės su įvaža** projektavimo ir įrengimo darbus **2020-2021 m.** Daugėja gyventojų, Savivaldybė pažadėjo įrengti stotelę. | V. Švedas, R. Mockus | **Siūloma atsižvelgti, tačiau SVP nekoreguoti, nes šiame dokumente nenumatomos tokio smulkumo priemonės.** Rengiamame Klemiškės g. rekonstravimo techniniame projekte bus įtraukta keleivinio transporto stotelė ties Palangos plentu. Sprendiniai derinami su VšĮ „Klaipėdos keleivinis transportas“. Taip pat bus svarstoma galimybė įrengti laikiną stotelę, kol bus vykdomi visos gatvės rekonstravimo darbai. |
| 4. | 6 programa | Planuoti Rūko g. – Jaunystės g. sankryžoje pėsčiųjų perėjos kryptinį apšvietimą **2020 m.** Labai nesaugi perėja, sankryža. | I. Šakalienė | **Siūloma nekoreguoti SVP, nes šiame dokumente nenumatomos atskiros sankryžos, tik bendri rodikliai, tačiau bendruomenės prašymą vykdyti**. Rūko g. – Jaunystės g. sankryžoje pirma reikia atlikti parengiamuosius darbus (susijusius su želdiniais, šaligatviais), šioje sankryžoje kryptinis apšvietimas bus įrengtas 2020-2021 m. |
| 5. | 7 programa | Planuoti vaikų žaidimo ir sporto aikštelės įrengimą savivaldybei priklausančiame žemės sklype Rūko g. 33, **2020-2021 m.** | I. Kubilienė | **Siūloma nekoreguoti SVP, bet planuoti 2021 m. (SVP nekeičiamas, nes jame nenurodomos konkrečios vaikų žaidimų aikštelės, tik bendri rodikliai)** Bendruomenės prašymas buvo gautas, ir svarstytas kartu su kitais 5 prašymais. Atsižvelgiant į tai, kad šiais metais yra suplanuota įrengti tik vieną vaikų žaidimų aikštelę daugiabučių namų kvartaluose bei tai, kad vykdomi žemės sklypo Rūko g. 33 kadastrinių matavimų ir įregistravimo nekilnojamo turto registre darbai, naujos vaikų žaidimo aikštelės įrengimas šioje teritorijoje galimas planuoti 2021 m. |
| **Savivaldybės tarybos narys, TS-LKD frakcijos pirmininkas Aidas Kaveckis, raštas 2020-01-27 Nr. TAR2-10** | | | | |
| 6. | 6 programa | Planuoti viešojo transporto lengvatas (99 proc. nuolaidą) papildomoms socialinėms grupėms **2020 m.** | R. Mockus | **Siūloma atsižvelgti ir koreguoti SVP 6 programą.** Atitinka savivaldybės tarybos 2019 m. liepos mėn. patvirtintus Klaipėdos miesto savivaldybės 2019-2023 m. veiklos prioritetus. Planuoti SVP 6 programoje papriemonę ir vertinimo kriterijus nenumatant finansavimo. Finansavimo klausimą siūloma spręsti 2020 m. II pusmetyje perskirstant biudžetą. |
| 7. | 10 programa | Planuoti priemonę „Švietimo įstaigų kompiuterinių tinklų atnaujinimas“ | I. Kubilienė | **Siūloma atsižvelgti ir koreguoti SVP 10 programą.** Numatyti SVP 10 programoje papriemonę, nenumatant finansavimo, finansavimą spręsti metų eigoje. |
| **Birutė Bistrubytė, raštas 2020-01-27 Nr. R S7-206** | | | | |
| 8. | 1 programa,  7 programa | Prašo nugriauti ar restauruoti apgriuvusį objektą, esantį šalia Jūros g. 9, **kuo skubiau.** Sandėliukai apgriuvę, nuskilusį tinką vaikai mėto į gatvę, benamiai šiukšlina, apaugę medžiais, paliekamos stambiagabaritinės šiukšlės ir t.t. Gyventoja prašo perkelti šiukšlių konteinerius toliau nuo šios vietos (prikabinta nuotrauka). | I. Šakalienė,  R. Jievaitienė | **Siūloma nekoreguoti SVP, nes plane nenurodoma tokio smulkumo priemonių.**  **Paaiškinimas dėl sandėliukų griovimo.** Teritorijoje, dėl kurios kreipėsi gyventoja, vienas sandėliukas yra valstybės nuosavybė, patikėta savivaldybei, todėl reikalingas savivaldybės tarybos sprendimas dėl turto nurašymo (leidimo griauti). Šiuo adresu yra ir kitas sandėliukų kompleksas (2-jų aukštų). Šį kompleksą griauti galima po Statinių priežiūros poskyrio įvertinimo dėl statinio techninės būklės.  **Paaiškinimas dėl konteinerių perstatymo:**  Kol kas konkrečių planų šiems konteineriams savivaldybė neturi. Jie priskirti gyvenamiesiems namams (Jūros g. 5, 6, 9, Naujojo sodo g. 14). Planuojamos požeminių konteinerių aikštelės yra gana toli, todėl įrengus jas bus sprendžiamas klausimas dėl šių konteinerių ateities, ar gyventojai turės naudotis planuojamomis požeminių konteinerių aikštelėmis ar šioje gatvėje bus įrengta antžeminė konteinerių aikštelė. Dėl esamų konteinerių vietos keitimo gyventojai turėtų kreiptis į namo bendrojo naudojimo objektų valdytoją su siūlymu, kuri atliekų konteinerių stovėjimo vieta jiems būtų tinkamesnė. Administratorius, įvertinęs galimybes ir gyventojų poreikius, turėtų kreiptis į savivaldybės administraciją dėl atliekų konteinerių vietos keitimo.  Atkreiptinas dėmesys, kad kolektyviniai gyventojams skirti konteineriai prie mokyklos nebus statomi, jie turi stovėti atliekų turėtojų žemės sklypuose ar prie jų. |
| **Klaipėdos miesto šeimos tarybos pirmininkė Rita Čėsnaitė, raštas 2020-01-24 Nr. TAS-15** | | | | |
| 9. | 12 programa | Prašo padidinti finansavimą socialinių įgūdžių ugdymo, palaikymo ir (ar) atkūrimo vaikų dienos centre paslaugai (403,6 tūkst. €) **2020 m.** | D. Petrolevičius, A. Liesytė | **Siūloma nekoreguoti SVP.** KMSA parengtame SVP 12 programos projekte siūloma daugiau nei dvigubai padidinti finansavimą priemonei „Socialinių įgūdžių ugdymo, palaikymo ir (ar) atkūrimo vaikų dienos centre paslauga“ (2019 m. skirta 132,3 tūkst. Eur, o 2020 m. siūloma skirti 323,5 tūkst. Eur, paslaugos gavėjų skaičius atitinkamai auga nuo 34 iki 74), be to, įgyvendinant Klaipėdos m. integruotų investicijų teritorijos vietos veiklos grupės 2016-2022 m. vietos plėtros strategiją, VšĮ „Liberi“ skirtas finansavimas dviem projektams, kuriais iš dalies finansuojama dienos centro veikla. Šeimos taryba siūlo padidinti finansavimą, tačiau nenurodo, kuriai SVP priemonei reikėtų atitinkamai sumažinti finansavimą. |
| **Savivaldybės tarybos narė Elida Mantulova** | | | | |
| 10. | 1 programa | Siūlo naują priemonę „Daugiaaukščių automobilių parkavimo aikštelių prie daugiaaukščių namų kvartalų spec. plano parengimas“ | M. Amšiejienė,  R. Mockus | **Siūloma nekoreguoti SVP.** Teritorijų planavimo įstatyme ir kituose susijusiuose teisės aktuose nenumatyta rengti tokio tipo specialiojo plano, galiojančiuose miesto kvartalų detaliuosiuose planuose kai kur jau numatytos vietos daugiaaukštėms automobilių statymo aikštelėms, tačiau privačių iniciatyvų statyti kol kas nėra. Savivaldybės Darnaus judumo plane nenumatyta tokia kryptis (statyti daugiaaukštes automobilių statymo aikšteles), kaip tik numatoma skatinti gyventojus naudotis viešuoju transportu ir bevariklėmis transporto priemonėmis. |
| 11. | 3 programa | Siūlo paankstinti priemonės „Dalyvaujamojo biudžeto koncepcijos ir metodikos parengimas bei įgyvendinimas“ produkto kriterijų vykdymą | D.Petrolevičius, A. Valadkienė | **Siūloma nekoreguoti SVP.** 2020 m. naujai steigiamam Jaunimo ir bendruomenių reikalų skyriui numatomas didelis darbo krūvis su Europos jaunimo sostine bei kitais einamaisiais darbais. Dėl žmogiškųjų išteklių trūkumo yra tikimybė, kad nebus spėta pasirengti tvarkingas ir aiškias dalyvaujamojo biudžeto tvarkas. Šis procesas reikalauja laiko, nes dalyvaujamojo biudžeto modelį reikia gerai apgalvoti ir suderinti su kitais skyriais. Siūlymas šiais metais susikoncentruoti į kokybiško tvarkos aprašo parengimą ir kitas tvarkas ir priemonę pradėti įgyvendinti 2021 m. Jei 2020 m., vykdant projektų atrankos procesą pavyks atrinkti daugiau nei 1 projektą, tai rengiant 2021-2023 m. strateginį veiklos planą rodiklis bus patikslintas (nurodžius, kad bus remiamas bent 1 projektas, neužkertamas kelias atrinkti daugiau projektų už tą pačią sumą) |
| 12. | 5 programa | Siūlo papildyti priemonę „Naujų ir esamų želdynų tvarkymas ir kūrimas“ nauju kriterijumi:  Apsauginės paskirties želdynų ir želdinių įrengimo labiausiai taršos veikiamose teritorijose veiksmų plano 2020–2023 m. įgyvendinimas | R. Jievaitienė, I. Šakalienė | **Siūloma atsižvelgti ir koreguoti SVP 5 programą.** Atitinka savivaldybės tarybos 2019 m. liepos mėn. patvirtintus Klaipėdos miesto savivaldybės 2019-2023 m. veiklos prioritetus. Siūloma planuoti SVP 5 programoje vertinimo kriterijų. |
| **Asociacijos Klaipėdos “Berželio” bendruomenės pirmininkė A. Zalumskienė** | | | | |
| 13. | 6 programa | Prašo įrengti dviračių taką palei Mogiliovo gatvę bei suremontuoti pėsčiųjų šaligatvius | I. Šakalienė | **Siūloma nekoreguoti SVP.** Klaipėdos miesto dviračių takų infrastruktūros plėtros specialiajame plane nenumatytas atskiras dviračių takas Mogiliovo gatvėje (planuojama dviračių juosta pėsčiųjų take). Šaligatviai pakankamai geros būklės, pažeistos vietos bus remontuojamos iš priežiūros lėšų. |
| 14. | 7 programa | Prašo pritaikyti bendruomenės poreikiams sklypą (3991,8 kv. m.), esantį šalia Mogiliovo g. priešais lopšelį darželį „Ąžuoliukas“, įrengiant skverelį, vaikų žaidimų ir sporto aikšteles. | I. Šakalienė,  I Kubilienė | **Siūloma nekoreguoti SVP**. Seniūnaitės minimoje vietoje, kvartalo detaliajame plane numatyta automobilių stovėjimo aikštelė ir bendro naudojimo želdynų teritorija, kurią ateityje galima pritaikyti pagal gyventojų pageidavimą bendruomenės reikmėms. Tačiau savivaldybės tarybos patvirtintas veiklos prioritetas 2019-2023 m. yra daugiabučių namų tvarkymas, todėl 7 programoje yra numatyta priemonė, susijusi su Daugiabučių namų kiemų sutvarkymo priemonių plano įgyvendinimu, o minėtame dokumente yra numatyta tvarkyti kiemus Mogiliovo gyvenamajame rajone, projektuojant ir išplečiant automobilių stovėjimo aikšteles ir pan. |
| **Luizės seniūnaitė Rūta Pocienė** | | | | |
| 15. | 5 programa | Dėl triukšmo sienelės Kretingos g. porinių namų pusėje (Kretingos g. 4, 8, 8A, 8B) pratęsimo. Buvo daryti matavimai Klevų g. 6 name, kuris yra toliausiai nuo geležinkelio ir nebuvo daromi Kretingos g. 8, 8A, 8b ir arčiausiame prie geležinkelio Kretingos g. 4 name. Šių namų gyventojai labai kenčia nuo triukšmo nakties metu, kai yra stumdoma traukinių sąstatai, plačiausioje geležinkelio atkarpoje, kuri yra visiškai šalia šitų namų. Mano, kad neteisingai buvo padaryti matavimai ir visiškai nebuvo bendrauta su kitų namų bendruomenėmis. Todėl prašo įtraukti į SVP šios atkarpos triukšmo sienos įrengimą | E. Jurkevičienė | **Siūloma nekoreguoti SVP.** Sienutes prie geležinkelių įrengti nėra savivaldybės kompetencija. SVP 5 programoje yra priemonė “Triukšmo mažinimo priemonių geležinkeliuose įrengimas Klaipėdos miesto savivaldybėje“, tačiau ją įgyvendina AB „Lietuvos geležinkeliai”, savivaldybė prisideda tik lėšomis, 2020 m. – techninis projektas, 2021 m. – įgyvendinimas. Projekto apimtyje nėra įtrauktos sienutės prie rašte minimų namų. Dialogas turėtų vykti su AB „Lietuvos geležinkeliai“. |
| 16. | 5 programa | Prašo pastatyti požeminius ar pusiau požeminius konteinerius nurodytoje nuotraukoje, prie garažų (pridedamos nuotraukos) | R. Jievaitienė | **Siūloma nekoreguoti SVP.** Seniūnaitės pateiktame žemėlapyje, nurodytoje vietoje adresu Klevų g. 2 įrengti pusiau požeminius atliekų surinkimo konteinerius galimybės nėra dėl ten esančių požeminių komunikacijų. |
| 17. | 6 programa | Prašo įtraukti Ąžuolų gatvės su šaligatviais dangos remonto darbus **2020 m.** (pridedamos nuotraukos) | I. Šakalienė | **Siūloma nekoreguoti SVP.** Ąžuolų gatvėje pirmumo tvarka reikėtų išspręsti apšvietimo tinklų remonto klausimą. Gatvės dangos priežiūra vykdoma kasmet (pagal poreikį). Luizės seniūnaitijos šaligatvių remontui 2016-2019 metais buvo skirtas nemažas dėmesys – suremontuoti šaligatviai Klevų g., Panevėžio g., Valstiečių g. 2020 m. planuojama rekonstruoti Kaštonų g. apšvietimo tinklus, po to bus sprendžiamas klausimas dėl šaligatvio įrengimo. |
| 18. | 7 programa | Ąžuolų g. bei Kretingos g. gyventojai skundžiasi stovinčiu vandeniu rūsiuose, prašo įtraukti drenažo rūsiuose įvertinimą.  Mano, kad tai yra viso kvartalo problema, Namų techninės priežiūros specialistai negali išspręsti šios problemos | I. Šakalienė | **Siūloma nekoreguoti SVP.** Siūloma atsižvelgti ateityje, rengiant 2021-2023 m. strateginį veiklos planą. Ąžuolų, Valstiečių ir Klevų gatvių lietaus nuotekų tinklai įtraukti į avarinių tinklų sąrašą. Preliminarus rekonstruojamų tinklų ilgis apie 1600 m. t. y. 4 kartus viršija savivaldybės kasmet rekonstruojamų tinklų ilgį. Šiuos tinklus planuojama inventorizuoti ir įteisinti bei svarstyti perdavimą AB „Klaipėdos vanduo“ arba ieškoti galimo finansavimo šaltinio – ES paramos ir pan. Rekonstravus šiuos tinklus būtų išspręsta ir rūsių užpylimo problema |
| **Savivaldybės tarybos frakcija „Už Klaipėdą“** | | | | |
| 19. | 13 programa | Atsižvelgiant į savivaldybės tarybos 2019 m. liepos 25 d. sprendimu T2-247 patvirtintus Klaipėdos m. savivaldybės 2019-2023 m. veiklos prioritetus, prašo papildyti Klaipėdos miesto savivaldybės 2020-2022 m. strateginio veiklos plano projekto  13 programos priemonės, susijusios su VšĮ Klaipėdos universitetine ligonine,  pavadinimą  nurodant „VšĮ Klaipėdos universitetinės ligoninės  modernizavimo ilgalaikės programos iki 2030 m. parengimas **ir įgyvendinimas“** bei įvesti papildomą rodiklį „**Veikiantis daugiaprofilinis, modernus Vakarų Lietuvos regiono tretinio lygio asmens sveikatos priežiūros ir gydymo Klaipėdos universitetinės ligoninės (KUL) centras, vnt**.“ reikšmė 2022 m. – 1. | R. Perminienė | **Siūloma atsižvelgti ir koreguoti SVP 13 programą,** kadangi būtų užtikrinta atitiktis savivaldybės tarybos patvirtintiems Klaipėdos m. sav. 2019-2023 m. veiklos prioritetams ir nurodytas aiškus siekiamas rezultatas. |
| **Girulių seniūnaitis Viktoras Kavolis** | | | | |
| 20. | 6 programa | Siūlo Šilo g. su skersgatviu į Druskininkų g. įtraukti į projektuojamų gatvių sąrašą | V. Švedas | **Siūloma nekoreguoti SVP**. 2019 m. spalio 24 d. Klaipėdos miesto savivaldybės tarybos sprendimu Nr. T2-313 patvirtintas Klaipėdos miesto savivaldybės vietinės reikšmės kelių ir gatvių su žvyro danga remonto darbų eiliškumo kriterijų nustatymo tvarkos aprašas. 2019 m. lapkričio 22 d. Klaipėdos miesto savivaldybės administracijos direktoriaus įsakymu parengtas sodininkų bendrijų kelių ir mieste esančių žvyruotų kelių ir gatvių darbų eiliškumo sąrašas. Šilo g. tame sąraše yra 11 vietoje, todėl eilė įtraukti į strateginį veiklos planą dar neatėjo, pirmenybė pagal minėtą tarybos sprendimą skiriama Tauralaukio gyvenamojo rajono gatvėms sutvarkyti. |
| 21. | 7 programa | Siūlo projektuoti lietaus nuotekų tinklus kitoje geležinkelio pusėje, Šilo g. | I. Šakalienė | **Siūloma nekoreguoti SVP.** Siūloma vertinti galimybes įrengti lietaus nuotekų tinklus ateityje, kitame programavimo periode. Pirmenybė įtraukti į SVP tenka objektams iš avarinių lietaus nuotekų tinklų sąrašo, kuriame šiuo metu yra maždaug objektai (pagal turimą finansavimą pavyksta sutvarkyti 2-3 objektus per metus). Avarinės būklės lietaus nuotekų tinklai daugiausiai yra miesto pietinėje ir šiaurinėje dalyse daugiabučių namų rajonuose, kur yra didesnis gyventojų tankis. Savivaldybė laikosi principo, kad pirmiausia tvarkomi lietaus nuotekų tinklai tankiausiai apgyvendintose teritorijose ir ten, kur kyla avarinės situacijos. Tuo tarpu Šilo, Rasytės ir Vasarotojų g. yra nuosavų namų rajonas. Preliminarus naujų tinklų ilgis šiame rajone būtų apie 1400 m, t. y. 3,5 kartus viršija savivaldybės metinį rekonstruojamų tinklų ilgį. |
| 22. | 6 programa | Siūlo vykdant Turistų g. tęsinio iki Pamario g. apšvietimo atstatymo darbus, tuo pačiu projektuoti ir dangų sutvarkymą | I. Šakalienė | **Siūloma nekoreguoti SVP.** Savivaldybė įvertins galimybes sutvarkyti dangas iš priežiūrai skirtų lėšų. |
| 23. | 6-7 programos | Siūlo daugiau dėmesio skirti Giruliams kaip kurortinei gyvenvietei: 1) siekti Girulių paplūdimiui Mėlynosios vėliavos, 2) Giruliuose įrengti viešą tualetą, 3) įrengti požeminius šiukšlių konteinerius, 4) greito įkrovimo stotelę. | I. Šakalienė, R. Jievaitienė, R. Mockus | **Siūloma nekoreguoti SVP.** Dėl Mėlynosios vėliavos dar vienam paplūdimiui siūloma svarstyti rengiant 2021-2023 m. strateginį veiklos planą, kadangi šiuo metu paraiškos jau pateiktos. Ties Girulių paplūdimiu yra įrengti ir prižiūrimi biotualetai, pritaikyti neįgaliesiems, taip pat yra vienas stacionarus tualetas. Daugiau neplanuojama įrengti. |
| 24. | 7 programa | Siūlo dviračių take Klaipėda –Palanga statyti tualetus, šiukšliadėžes | I. Šakalienė | **Siūloma nekoreguoti SVP.** Bus svarstoma galimybė įrengti šiukšliadėžės miesto ribose esančiuose dviračių takuose, tualetų neplanuojama įrengti. |
| 25. | 1 programa | Giruliuose yra buvusi kapinaičių atminimo vieta, tačiau, kur tiksliai yra kapinės, nežinoma. Prašo atlikti kapinaičių istorinį-archeologinį vertinimą, kad ateityje kapinaičių teritorijoje nevyktų statybos | V. Juška | **Siūloma nekoreguoti SVP.**  Klaipėdos miesto bendrojo plano keitimo Kultūros paveldo dalies brėžinyje yra pažymėtos Girulių senosios kapinės (numeris 47). Tame pačiame brėžinyje yra nurodyta, kad tokioms vietoms turi būti atlikti archeologiniai tyrimai. Tokiu būdu kapinės jau bus apsaugotos nuo nepageidautino poveikio. |
| 26. | 7 programa | Atkurti (suprojektuoti) Girulių miške buvusius takus su pavėsinėmis, suoliukais, buvusį ežerėlį „Waldsee“ | V. Juška, I. Šakalienė | **Siūloma nekoreguoti SVP.**  Klaipėdos miesto savivaldybės administracija 2016 metų pabaigoje yra parengusi Klaipėdos miesto kultūros paveldo apsaugos strategiją (su strategija galima susipažinti svetainėje [www.klaipeda.lt](http://www.klaipeda.lt), kultūros paveldo skiltyje). Šioje strategijoje numatytos tam tikros miesto politikos gairės kultūros paveldo srityje ir identifikuotos priemonės, kurių pagalba būtų galima sėkmingiau saugoti kultūros paveldą. Atkreiptinas dėmesys, kad svarbiausios priemonės turi būti taikomos miesto centrinėje dalyje – tai ir dalinis kultūros paveldo darbų finansavimas, ir pilies bei Šv. Jono bažnyčios atkūrimas, ir jūrinio identiteto stiprinimas. Šioje paveldo apsaugos strategijoje nėra numatyta artimiausioje, trejų metų  perspektyvoje atkurti buvusius Girulių rekreacinius takus bei ežerą. Tuo pačiu atkreipiame dėmesį, kad rengiamame Klaipėdos miesto bendrojo plano keitimo Kultūros paveldo dalies `brėžinyje yra pažymėta Girulių kurortinė gyvenvietė, kaip išlikusi atskira istorinė urbanistinė struktūra, kuriai ateityje turėtų būti parengtas vertinimas paveldosaugos aspektu. Šiai dienai minėta teritorija nėra saugoma paveldosauginiu požiūriu, išskyrus kelias vilas. Patvirtinus miesto bendrojo plano keitimą ir parengus minėtą vertinimą, būtų galima nagrinėti idėją dėl buvusių rekreacinių takų, pastatų ar gamtinių objektų atkūrimo. Siūlome pateikti šią pastabą Klaipėdos miesto savivaldybės 2021-2030 m. strateginio plėtros plano rengimo metu. |
| **Daukanto g. seniūnaitijos seniūnaitis Eimantas Koševoj** | | | | |
| 27. | 1 programa | Siūlo paimti dirbtuvių pastatą Pievų tako 3a visuomenės poreikiams bei parengti atkuriamo istorinio parko sodo tarp Pievų tako, I. Kanto ir Gintaro gatvių techninį projektą | V. Juška | **Siūloma nekoreguoti SVP.** Šiuo metu įgyvendinti galiojančio detaliojo plano sprendinius, susijusius su istorinio miesto sodo atkūrimu, suformuojant sodui nustatyto ploto ir konfigūracijos žemės sklypą yra sunkiai įmanoma. UAB „Agrosales“ (prieš tai UAB „Debreceno NT“, o dar anksčiau UAB „Vitės valdos“) nuosavybės teise valdo gamybos ir pramoninės paskirties pastatus (61 kv. m ploto sandėlį, 35 kv. m džiovyklą ir 257 kv. m ploto dirbtuves adresu Pievų tako 3A). Pagal 2008 metais patvirtintą detalųjį planą šiuos pastatus buvo numatyta paimti visuomenės poreikiams. Kadangi nuo 2008 iki 2012 metų nebuvo inicijuotos turto paėmimo visuomenės poreikiams procedūros, pastatų valdytojas kreipėsi į teismą, prašydamas įpareigoti Klaipėdos miesto savivaldybę išpirkti turtą per vieną mėnesį nuo sprendimo įsiteisėjimo dienos. Vykstant teisminiam ginčui bei išsamiau panagrinėjus detaliojo plano sprendinius paaiškėjo, kad pastatus gali būti sudėtinga arba visai neįmanoma išpirkti dėl to, kad nėra visuomenės poreikio turto paėmimui. Vietoje išperkamų pastatų buvo numatyta įrengti automobilių stovėjimo vietas, kuriomis naudotųsi aplinkinių privačių namų gyventojai. Pagal Žemės įstatymo 45 straipsnio 1 dalį turto paėmimo tokiam tikslui galimybė nenumatyta. Įvertinus visas aplinkybes, buvo pasirašyta taikos sutartis, kuria remiantis pastatų savininkai inicijavo detaliojo plano keitimo procesą, formuojant sklypą pastatų eksploatacijai ir nustatant jiems privalomus reglamentus. Kitais pagrindais savivaldybė minėtų gamybos ir pramonės paskirties pastatų įsigyti neplanuoja, nes šie pastatai nereikalingai savivaldos funkcijai vykdyti.  Kol neišsispręs klausimas dėl sklypo suformavimo UAB „Agrosales“ valdomų pastatų eksploatavimui, tol bus neaiškios istorinio miesto sodo sklypo ribos. Istorinio miesto sodo techninio projekto parengimas ir jo atkūrimas priklauso nuo to, kaip greitai bus užbaigtas 2008 metų patvirtinto detalaus plano keitimas.  Klaipėdos miesto savivaldybė strateginiame veiklos plane buvo numatyta 2018 metais parengti istorinio sodo atkūrimo techninį projektą. Bet šios priemonės įgyvendinimo buvo atsisakyta, nes nebuvo užbaigtos detaliojo plano keitimo procedūros. |
| **Senamiesčio seniūnaitis Renaldas Kulikauskas** | | | | |
| 28 | 7 programa | Danės skveras - grįžti prie pigesnio granito įsigijimo sprendimo, viešinto visuomenei projektuotojų dar 2018 m. lapkričio 13 d. pristatyme | V. Švedas | **Siūloma nekoreguoti SVP.** 2018 m. rugsėjo 27 d. vykusiame viešame susirinkime dėl Danės g. skvero rekonstrukcijos projekto pasiūlyta pakeisti dangą iš skaldyto granito į lygią, pritaikytą žmonėms su specialiaisiais poreikiais, taip pat tinkamą važiuoti su riedučiais ir pan.Protokolo kopija bus išsiųsta seniūnaičiui R. Kulikauskui (jis dalyvavo minėtame susirinkime, dalyvių sąraše yra jo parašas). |
| 29 | 7 programa | Vaikų žaidimo aikštelės - statyti po 5 kasmet | I. Kubilienė | **Siūloma nekoreguoti SVP.** 2020 m. suplanuotos lėšos vaikų žaidimo aikštelių įrengimui/modernizavimui yra beveik 2 kartus didesnės nei 2019 m. Atsižvelgiant į tai, kad Poilsio parke esanti vieša vaikų žaidimo aikštelė (kurios plotas daugiau nei 600 m2) yra nusidėvėjusi ir neužtikrina vaikams saugumo reikalavimų, buvo privalu buvo imtis veiksmų situacijai pagerinti. 2019 m. buvo parengtas šios vaikų žaidimo aikštelės atnaujinimo projektas (projekto vertė ~ 200 tūkst. Eur), kurį 2020 m. planuojama įgyvendinti, taip pat yra skirta lėšų vienai vaikų žaidimo aikštelei įrengti daugiabučių namų kvartaluose. Paminėtina ir tai, kad 2020 m. Ąžuolyno giraitės sutvarkymo projekto apimtyje bus atnaujinta vaikų žaidimo aikštelė ties Kauno 9A (aikštelės plotas ~ 300 m2). 2020 m. prasideda ES iš dalies finansuojamų projekto „Kompleksinis tikslinės teritorijos daugiabučių namų kiemų tvarkymas darbai“, kur pagal projektinius sprendinius yra numatyta įrengti naujas vaikų žaidimo aikšteles (I-III teritorijų dalyse numatyta įrengti apie 20 vaikų žaidimo aikštelių). |
| **VšĮ „Plaukimas visiems“ prezidentas Germanas Čepas** | | | | |
| 30 | 11 programa | Padidinti Sportinės veiklos projektų dalinį finansavimą: „buriavimo, irklavimo, baidarių ir kanojų irklavimo sporto šakų“,  „Klaipėdos miesto tradicinių tarptautinių sporto renginių“, „Klaipėdos miesto „Sportas visiems“ renginių“, „neįgaliųjų socialinės integracijos per kūno kultūrą ir sportą“, „sportuojančio vaiko ugdymo dalinio finansavimo“ | R. Rumšienė | **Siūloma nekoreguoti SVP.** Pateikiami atsakymai dėl siūlymų didinti finansavimą: 1. Buriavimo, irklavimo, baidarių ir kanojų irklavimo sporto šakų programai 2020 m. yra planuojama skirti finansavimą 35 000 Eur didesnį finansavimą nei 2019 m.;  2. Klaipėdos miesto tradicinių tarptautinių sporto renginių, Klaipėdos miesto „Sportas visiems“ renginių veiklos yra trumpalaikės ir biudžeto lėšomis finansuojamos iš dalies, o ne 100 proc. Didžiausias dėmesys ir finansavimas yra skiriamas ne vienkartiniams renginiams, o ilgalaikiam  vaikų ir jaunimo ugdymui bei sportinio mokomojo proceso užtikrinimui nevyriausybinėms sporto organizacijoms. Vadovaujantis Klaipėdos miesto savivaldybės biudžeto maksimalių asignavimų nustatymo bendraisiais principais, lėšos planuojamos atsižvelgiant į 2019 m. faktą bei įvertintus pokyčius 2020 m.  3. Neįgaliųjų socialinės integracijos per kūno kultūrą ir sportą priemonės finansavimui iš Klaipėdos miesto savivaldybės biudžeto lėšos nuosekliai didinamos kasmet: 2019 m. buvo skirta 27000 Eur, valstybė prisidėjo 17671 Eur; 2020 m. iš valstybės biudžeto skirta 17643 Eur, o SVP projekte minėtai priemonei 2020 m. iš savivaldybės biudžeto planuojama skirti 35000 Eur, t. y. 30 proc. daugiau lėšų nei 2019 m.  4. Šiuo metu Klaipėdos miesto mero potvarkiu yra sudaryta darbo grupė, kuriai pavestaiki 2020 m. kovo 1 d. parengti Klaipėdos miesto sportininko krepšelio apskaičiavimo metodiką pagal sporto šakas ir jos veikimo principą bei biudžetinių sporto mokymo įstaigų pertvarkymo priemonių įgyvendinimo planą. Intensyviai yra ruošiama auksinių, sidabrinių ir bronzinių sportininkų krepšelių modelio apskaičiavimo metodika, kuri būtų taikoma sportininkams, kurie nesvarbu, ar treniruojasi privačiame sporto klube ar biudžetinėje įstaigoje. Atliekama išsami analizė, kaip turi būti apskaičiuojamas būtinas lėšų poreikis sportiniam mokomajam darbui organizuoti, tai yra išlaidos varžyboms, stovykloms, maitinimui, starto mokesčiams, kelionės išlaidoms, nes šiuo metu nėra vienos aiškios sistemos, kaip tai yra apskaičiuojama. Atlikus analizę bus parengti lėšų paskirstymo sportiniam mokomajam darbui normatyvai pagal sporto šakas ir meistriškumo lygį. Skaičiuojama iš kokių sudedamųjų dalių bus sudarytas vieno vaiko krepšelio dydis biudžetinėje įstaigoje ir sporto klube – abiem vienodas. Atsižvelgiant į aukščiau išdėstytus motyvus finansavimo krepšeliui didinti netikslinga, nes daromi esminiai pokyčiai, kurie bus etapais įgyvendinami nuo 2021 metų. |
| **I Melnragės bendruomenės pirmininkas Andrius Dumbauskas, seniūnaitė Marija Kalendė** | | | | |
| 31 | 6 programa | Skirti lėšų Lideikio g. pralaidumo klausimui spręsti, siekiant išvengti spūsčių šioje gatvėje, padarant papildomą išvažiavimą iš Lideikio į Manto gatvę juostą su nemokamo posūkio lentele iki šių metų vasaros, o ne už dviejų metų, kaip numatyta planuose | V. Švedas | **Siūloma nekoreguoti SVP.** SVP 6 programoje numatyta priemonė atlikti dešinės eismo juostos prailginimą sukant iš P. Lideikio g. į Herkaus Manto g. 2021 m. Savivaldybė ieškos galimybių jau 2020 m. parengti projektą ir atlikti numatytus darbus, paankstindama procesą. Jei pavyks atlikti visus rangos darbus, finansavimo klausimas bus išspręstas metų eigoje. |
| 32 | 6 programa | Įrengti ženklus Nėgių g. ir Kopų g., kuriais būtų suvaldytas nekontroliuojamas, pavojingas automobilių srautas, nepritaikytose tam gatvėse, atsiradęs po licėjaus įsikūrimo. Čia naudoti tokį patį eismo reguliavimą, kaip analogiškoje kaimyninėje Otų g. | R. Mockus | **Siūloma nekoreguoti SVP.** 2019-12-12 vykusiame Klaipėdos miesto savivaldybės administracijos Saugaus eismo komisijos posėdyje buvo nuspręsta Nėgių gatvėje laikinai nekeisti eismo organizavimo tvarkos, t. y. palikti šiuo metu galiojančią eismo tvarką - kairėje pusėje drausti stovėti automobiliams, o dešinėje pusėje sustoti automobiliams. Taip pat komisija nutarė, kad Licėjaus administracija turi spręsti privežimo vaikų prie mokymo įstaigos problemą. |
| 33 | 6 programa | Į Susisiekimo sistemos priežiūros ir plėtros programą įtraukti ir šias Melnragės gatves: Smilgų g. tęsinys, Molo g. tęsinys, įtraukti esamos Molo g. rekonstrukciją. | V. Švedas | **Siūloma nekoreguoti SVP.** Planuojama vykdyti labiausiai pažeistų Molo gatvės dangos vietų priežiūros (remonto) darbus. Dėl kitų gatvių remonto bus sprendžiama įvertinus dangų būklę. |
| 34 | 7 programa | Siūlome įrengti apšvietimą Melnragėje: Žiobrių g., Nėgių g., Smilgų g., Vaivos g, Molo g., Smilčių g; | I. Šakalienė | **Siūloma nekoreguoti SVP.** 2020 m. SVP 7 programoje Melnragės gyvenamajame rajone planuojama projektuoti apšvietimą: Nėgių g., Šlakių g. ir Žiobrių g, taip pat takuose nuo Vaivos g. iki Audros g. ir nuo Turistų g. iki Pamario g. Įrengimas planuojamas 2021-2022 m. |
| 35 | 7 programa | Siekiant išvengti smurtaujančio jaunimo, siūlome įrengti vaizdo filmavimo kameras  vietose, tokiose, kaip aikštelėje prie Molo,  Nėgių g., įsisteigus nelegaliai įstaigai UAB „Mažasis Klaipėdos Licėjus“ gatvė tapo nesaugi, Melnragės ir Molo stotelėse, Audros g., Melnragės parke. | K. Vintilaitė | **Siūloma nekoreguoti SVP** (kadangi SVP nenurodomos konkrečios vietos, tik bendri rodikliai), tačiau atsižvelgti į bendruomenės siūlomas vietas, kai, bendradarbiaujant su policija, bus parenkamos vietos 2021-2022 m. planuojamoms įrengti kameroms.  Šiuo metu jau yra numatyta įrengti vaizdo kameras: Audros g. (2 stacionarios kameros, 1 valdoma); Vėtros g. (prie automobilių stovėjimo aikštelės ir barų) (1 valdoma, 1 stacionari). Aikštelėje prie Molo g. jau dabar yra vaizdo kameros. |
| 36 | 8 programa | Bendruomenės centro-bibliotekos (Molo g.60) pastato kapitalinis remontą siūlome atlikti 2020 m., nes šis pastatas – reprezentacinis ir labai svarbus Melnragės gyventojams. | V. Švedas | **Siūloma nekoreguoti SVP.** SVP šią priemonę numatyta įgyventi per 2021-2022 m., darbai ir lėšos planuoti atsižvelgus į kitus miestui svarbius įgyvendinamus investicinius projektus. |
| 37 | 3 programa | Sukurti miestiečio kortelę Klaipėdos mieste gyvenantiems žmonėms. Ja būtų kompensuojami vaistai, leidžiama nemokamai naudotis viešu transportu. | V. Venckutė-Palaitienė | **Siūloma nekoreguoti SVP.** Tokia priemonė yra numatyta 3 programoje. |

\* Šioje lentelėje susistemintos pastabos, gautos SVP viešo svarstymo metu 2020-01-20-2020-01-31. Į lentelę įtrauktos tos pastabos, kurios tiesiogiai siejasi su SVP programose numatytomis veiklomis. Kai kurie visuomenės atstovai pateikė pastabų dėl strateginio planavimo metodikos, visuomenės įtraukimo, projektų valdymo, taip pat pasiūlymų, kurie yra labiau susiję su rengiamu ilgalaikiu savivaldybės strateginiu plėtros planu. Pastariesiems visuomenės atstovams bus atsakyta atskirai.

\_\_\_\_\_\_\_\_\_\_\_\_\_\_\_\_\_\_\_\_\_\_\_