Renaldas Kulikauskas

Senamiesčio seniūnaitijos seniūnaitis

8 616 27432, renaldask0414@gmail.com

Klaipėdos miesto savivaldybei 2020-01-31

klausimai, prašymai ir siūlymai 2020-2022 metų Klaipėdos strateginio veiklos plano rengėjams

1. 2020-2022 m. Klaipėdos miesto strateginio veiklos plano pristatymo tekstinėje dalyje teigiama, kad „Ateinančius tris metus Savivaldybės veikla bus koncentruota į:
   1. aplinkosaugą,
   2. miesto ir uosto darnią plėtrą,
   3. modernios miesto infrastruktūros vystymą,
   4. senamiesčio atgaivinimą,
   5. švietimo sistemos plėtojimą,
   6. sveikatos ir socialinių paslaugų kokybės bei prieinamumo didinimą,
   7. kultūros, sporto paslaugų
   8. jaunimo politikos plėtrą,
   9. skaidrią ir efektyvią savivaldą.

Strategijos 9 (!) pagrindiniai prioritetai turėtų būti paremti priemonėmis ir joms skiriamu finansavimu, išsiskiriančiu kiekiu ir apimtimis iš bendro biudžeto. Vertinimas parodė, kad išvardintoms 9 prioritetinėms sritims priskyrus atitinkančias biudžeto programas, nelieka nei vienos **ne**prioritetinės:

|  |  |  |  |
| --- | --- | --- | --- |
| Prioritetas | Atitinkama biudžeto programa | Suma 2020 m. (SB be SBVB, ES, VB, LRVB ir kitų) | Procentas nuo bendro SB (be SBVB, ES, VB, LRVB ir kitų) biudžeto |
| Aplinkosauga | 05 Aplinkos apsaugos | 9 815 700 | 5,8 % |
| Miesto ir uosto darnią plėtra | Negalima priskirti vienai programai | - | - |
| Modernios miesto infrastruktūros vystymas | 01 Miesto urbanistinio planavimo  06 Susisiekimo sistemos priežiūros ir plėtros  07 Miesto infrastruktūros objektų priežiūros ir modernizavimo  11 Kūno kultūros ir sporto plėtros | 52 535 200 | 32,1 % |
| Senamiesčio atgaivinimas | Negalima priskirti vienai programai | - | - |
| Švietimo sistemos plėtojimas | 10 Ugdymo proceso užtikrinimo | 58 110 100 | 34,2 % |
| Sveikatos ir socialinių paslaugų kokybės bei prieinamumo didinimas | 12 Socialinės atskirties mažinimo  13 Sveikatos apsaugos | 19 946 200 | 11,7 % |
| Kultūros, sporto paslaugos | 08 Kultūros plėtros 11 Kūno kultūros ir sporto plėtros (dublis) | 25 513 600 | 15 % |
| Jaunimo politikos plėtra | 09 Jaunimo politikos plėtra | 920 500 | 0,5 % |
| Skaidri ir efektyvi savivalda | 03 Valdymo | 15 261 500 | 9,0 % |

Strateginio planavimo tikslas išskirti esminius (9 tikrai per daug) prioritetus ir sutelkti į užsibrėžtų tikslų ir norimų rezultatų pasiekimą pagrindinius žmogiškuosius ir finansinius resursus.

**SIŪLYMAS**: įtraukti visuomenės atstovus ir tarybos narius į trimetės strategijos formavimo pirminį etapą metų gale. Nuo seno gyvuojantis strategijos formavimo būdas priimti departamentų vadovų “pageidavimus” ir juos “karpyti”, stengiantis sutilpti į praėjusio laikotarpo programų proporcijas, yra netinkamas.

**KLAUSIMAS**: kodėl pirmajam įvardintam prioritetui – Aplinkosaugai – skiriama mažesnė suma nei 2019 metais (tik 3,9 proc. bendro biudžeto)? Grigeo Klaipėda atvejis, visų miesto nutekamųjų vandenų nevalymo problema nėra pakankamas pagrindas skirti šiai programai deramą dėmesį?

1. Klaipėdos miesto savivaldybės, kaip institucijos, **misija – teikti miesto bendruomenei kokybiškas paslaugas, atitinkančias išreikštus poreikius bei lūkesčius**. Prašau argumentuoti ir pagrįsti:
   1. kaip Danės skvero projektas, beprasmiškai pabranginus jį keliais milijonais eurų dėl vienų granito plokščių sąmatoje pakeitimo kitomis – „kokybiškesnėmis“, atitinka miestiečių išreikštus poreikius bei lūkesčius?
   2. kaip tai užtikriną „veiksmingą savivaldybės finansų planavimą ir panaudojimą“?
   3. kuo remiantis, kokia vieša apklausa ar nuomonės tyrimais, grindžiamas toks sprendimas?

Miestiečiai nori pakankamai atliepiančių jų lūkesčius sprendimų ir kuo daugiau sprendimų, kuriuos galima įgyvendinti ribotais ištekliais per kuo trumpesnį laiką. „Brangesnės“ granito plokštės, kurių kainos pagrįstumą KBA prašys tirti LR veikiančias kontrolės institucijas, neatliepia jų poreikių.

1. 10-ai Ugdymo proceso užtikrinimo programai skiriama didžiausia biudžeto suma 105 995 700 eurų (iš jų Valstybės biudžeto specialiosios tikslinės dotacijos lėšos SB(VB) - 45 618 100 eur). Tai sudaro 38,6% bendro miesto 2020 m. biudžeto.

Atliktas įstaigų skelbiamų ir savivaldybės pateiktų duomenų vertinimas (detaliau - xlsx failas “Klaipėdos miesto ugdymo įstaigos\_netolygumai”):

* 1. Klaipėdos miesto savivaldybės ikimokyklinio ugdymo įstaigose darbuotojų atlyginimų vidurkis skiriasi 68 proc. (imant mažiausią ir didžiasią vidurkį), pagrindinio ugdymo įstaigų skirtumas - net 73 proc. Akivaizdu, kad viename mieste toks skirtingų tos pačios srities įstaigų atlygių skirtumas neturi būti toks didelis. Atmetus atlyginimo mokėjimo vokeliuose prielaidą (visos dotacijos oficialios), lieka netinkamo skaičiaus darbuotojų išlaikymas (gal net "mirusių sielų"), netinkama proporcija tarp administracijos ir ugdymo specialistų skaičiaus, neadekvati ūkiui skiriama lėšų suma.
  2. Vienam ikimokyklinių įstaigų darbuotojui tenkančių vaikų skaičius skirtingose miesto įstaigose skiriasi 3,5 karto.
  3. Mokyklose (atmetus specialiąsias) tenka nuo 4 iki 9 vaikų vienam darbuotojui. Klaipėdos licėjaus rodiklis - 5,6 (geriausia Klaipėdoje ir viena geriausių LT mokyklų). Norint, kad visus 18 tūkst. Klaipėdos moksleivių turėtų 5,6 darbuotojo vidurkį, mums reikėtų tolygiau perskirstyti vaikus ir mokytojus, bet net tuo atveju mums trūktų 400 žmonių Klaipėdoje - kiek iš jų mokytojai? (paskaičiuosiu tik matydamas mokymo įstaigų struktūrą).

**SIŪLYMAS**: atlikti visų pavaldžių įstaigų vertinimą ir pateikti nurodymus piknaudžiaujantiems ar išlaikantiems per didelius "dvarus" susitvarkyti, atsižvelgiant į pateiktas po vertinimo rekomendacijas. **Vertinimas - ne tik analizė ir rekomendacijos, bet ir jų įgyvendinimo kontrolė**!

**PRAŠYMAS**: pateikite sutartį su UAB „Mažasis Klaipėdos licėjus“, įstaiga, kuriai pagal KMS Švietimo skyriaus pateiktus duomenis, yra pervedami pinigai už 63 ten ugdomus vaikus (46 iš jų ikimokyklinukai).

1. Vidutinė 98 Investicinių projektų vykdymo trukmė - 3,7 metai. Ši paveldėta iš ankstesnio nevaldomų norų periodo situacija privalo būti keičiama. Ji neleidžia savivaldybei tinkamai planuoti, miestiečiams dėl per ilgai vykdomų infrastruktūros ir kelių projektų sudaromos nepalankios gyvenimo sąlygos, projektai dėl per ilgo vykdymo termino išbrangsta, nes rangovai susiduria su sunkiai prognozuojamomis aplinkybėmis. Trumpesnis projektų vykdymo terminas būtų naudingas ir savivaldybei, ir gyventojams, ir vykdytojams.

**SIŪLYMAS**: revizuoti visus Investicinius projektus, prioretizuoti, atrinkti jau realizuojamus ir išdėstyti telpančių į biudžetą realizacijos terminą iki 6 - 24 mėn. periode. Visus nepradėtus iškelti į atskirą Rezervo sąrašą, iš kurio į veiklos planą būtų keliami atrinktieji pagal atnaujintą poreikį tik tada, kai atsirastų lėšų ir laiko rezervas projektų planavimo programoje. Būtina įsigyti ir užtikrinti visuotiną naudojimą pažangios projektų valdymo programos.

1. Danės skvero projektas - Atvira Klaipėda (2020 01 29): "Savivaldybės administracijos tarnautoja aiškino, kad didžiausią pabrangimą – apie 3 mln. eurų – sugeneravusi šiurkštaus granito plokščių danga atsirado miesto bedruomenių pageidavimu."

**KLAUSIMAS**: kas pageidavo? Galite pateikti protokolą ar prašymo kopiją?

**SIŪLYMAS**: grįžti prie pigesnio granito įsigijimo sprendimo, viešinto visuomenei projektuotojų dar 2018 m. lapkričio 13 d. pristatyme (projekto vertė su granito plokštėmis buvo 5,9 mln. EUR).

1. Vaikų žaidimo aikštelės - 2018 strateginiame buvo numatyta po 5 kasmet (iki 2020) statyti, 2019 strateginiame liko po 3, šiais metais kilo 1.

**KLAUSIMAS**: kodėl nevykdoma prieš du metus patvirtinta programa 2018-2020 metų periode pastatyti kasmet po 5 vaikų žaidimų aikšteles (kiekviena ~ 37 tūkst. EUR vertės).

**PRAŠYMAS**: 2020-01-29 dieną strateginio veiklos plano pristatymo metu savivaldybės tarnautoja minėjo 5 vaikų aikšteles, kurios “bus pastatytos 2020 metais per kitus vykdomus projektus” – pateikite tų projektų sąrašą.

1. Socialinio būsto statybų projektai - naujos statybos būsto kaina rinkoje daug mažesnė, nei butų, kuriuos statome iš miesto biudžeto.

**PRAŠYMAS**: pateikite duomenis kiek ir kokio naudingo ploto butų yra pastatytame ir bus planuojamame statyti socialinio būsto namuose Irklų g. 1 ir Rambyno g. 14A.

1. Elektrinių automobilių krovimo aikštelės - nenumatyta nei vienos 2020 m.

**PRAŠYMAS**: pagrįskite, kokiais duomenimis remdamiesi nusprendėte, kad miestui nereikia elektro automobilių krovimo stotelių?

1. Dviračių takai - trūksta holistinio požiūrio. Tvarkomos atskiros atkarpos, nebandant užtikrinti sujungimo ir vientisumo. Pietinės miesto dalies gyventojai teigia, kad rajonuose nuo Statybininkų prospekto iki Jūrininkų prospekto dviračių takų net nėra.

**PRAŠYMAS**: pasidalinkite vizija, kaip planuojate spręsti dviračių takų prieinamumo, sujungimo ir vientisumo klausimą.

1. VALDYMO PROGRAMOJE (NR. 03) nurodyta, kad Savivaldybės administracijos darbuotojų etatų skaičius 2019-11-28 Nr.T2-334 nustatytas didžiausias leistinas valstybės tarnautojų ir darbuotojų skaičius – 432,5. Rekvizitai.vz.lt (2020 01) skelbia, kad darbuotojų 474.

**KLAUSIMAS**: Kiek KMSA darbuotojų/tarnautojų dirba nepilnu etatu?

1. Prie investicinių projektų kainų neskelbiama investicinio projekto parengimo, projektavimo darbų kaina.

**PRAŠYMAS**: nurodyti 98 atskiroje lentelėje skelbiamų Investicinių projektų sąraše ir visų su planavimu ir projektavimu susijusių išlaidų vertes. Pateikti lentelę susipažinimui iki 2020 02 24.

1. SUSISIEKIMO SISTEMOS PRIEŽIŪROS IR PLĖTROS PROGRAMOJE (NR. 06) nurodyta priemonė: Uostamiesčiai: darnaus judumo principų integravimas (PORT Cities: Integrating Sustainability, PORTIS) > Įdiegta transporto (I etapas) valdymo sistema. Užbaigtumas 2020 metais 100 proc.; Įdiegta dviračių saugojimo (angl. bike-storing) sistema, 1 vnt. 2020 metais. Bendra 2020 metais numatyta panaudoti suma 1 238 700 EUR.

**PRAŠYMAS**: pateikite susipažinimui atliekamų darbų detalizaciją.

1. Atgimimo aikštės sutvarkymas, didinant patrauklumą investicijoms, skatinant lankytojų srautus.

**KLAUSIMAS**: kokia įmonė rengia techninį projektą?

**PRAŠYMAS**: atsiųskite techninio projekto parengimo sąlygas susipažinimui.

1. Modernaus bendruomenės centro-bibliotekos statyba pietinėje miesto dalyje.

**KLAUSIMAS**: kodėl projekto vykdymo pabaiga nukelta 3 metams iki 2026, o jo darbų pradžia iki 2022 net nenumatyta? Danės skvero “pagerinto” granito atsisakymas leistų pradėti ir baigti šiuos darbus iki 2022 m.

1. Bendras darbuotojų skaičius trijose socialinių paslaugų ir vaikų globos namuose (Smiltelė, Danė, Rytas) – 163. Vaikų visose įstaigose – 96. T.y. **1,7 darbuotojo vienam vaikui.**

**KLAUSIMAS**: ką manote apie tokį darbuotojų skaičių vienam vaikui?

1. SOCIALINĖS ATSKIRTIES MAŽINIMO PROGRAMA (NR. 12), Vietos bendruomenių savivaldos programos įgyvendinimas. Ataskaitoje skelbiama, kad 2019 metais šiai programai panaudota LRVB skirtų 157400 EUR.

**KLAUSIMAS**: informuokite kaip buvo paskirstyta ši suma. Jei teisingai atsimenu, pagal priemonę “Remti bendruomeninę veiklą savivaldybėse” Klaipėdos NVO paraiškose numatyta bendra suma buvo 109 tūkst. EUR. Kam buvo panaudotas skirtumas?

1. VALDYMO PROGRAMOS (NR. 03), Kompiuterinės, programinės įrangos, organizacinės technikos bei licencijų įsigijimas, eksploatavimas:

**PRAŠYMAS**: pateikite susipažinimui sutartį su paslaugos 2020 metais teikėju.

**KLAUSIMAS**: Kas yra ir kaip bus panaudota priemonė: “Įsigyta personalo valdymo informacinė sistema, 51 vnt.

Ačiū už pateiktus atsakymus į klausimus, prašymus ir laiką, skirtą susipažinimui su pasiūlymais.

Renaldas Kulikauskas